મોરબીના લાયન્સનગરમાં રહેતા ઇલાબેન સંજયભાઈ જોષીના રહેણાંક મકાને તેનો દીકરા રવિને આરોપી સુરજ ઉર્ફે પપ્પુ ગઢવી સાથે મોબાઈલમાં ગાળો બોલવા બાબતે ઝધડો થતા મારામારી થયેલ હોય જેનો ખાર રાખી આરોપી ઇકબાલ મીયાણો, અબુ પારકર, રાજ્યો અને સુરજ ઉર્ફે પપ્પુ ગઢવીએ લાકડાના ધોકા, લોખંડના પાઈપ અને છરી જેવા હથિયારો સાથે ઇલાબેનના ઘરના ફળિયામાં ગેરકાયદેસર પ્રવેશ કરીને સાહેદ રવિ તથા ફરિયાદી ઇલાબેનને લાકડાના ધોકા તથા પાઈપથી માર મારી ઈજા કરી ઘરના બારી-બારણા, ફળિયામાં રહેલ ગેંડીમાં તેમજ શેરમાં પડેલ વાહનોમાં તોડફોડ કરીને નુકશાન કરી હોવાની ફરિયાદ ઈલાબેને મોરબી એ ડીવીઝન પોલીસ મથકમાં નોધાવી છે તો મોરબી એ ડીવીઝન પોલીસે ફરિયાદ નોંધી વધુ તપાસ હાથ ધરી છે.